เงินบาทแข็งค่าตามภูมิภาค เกาะติดประชุมเฟด-กนง.
ค่าเงินบาทปิดตลาดเย็นนี้ (28 เม.ย.) ที่ระดับ 32.60/61 บาท/ดอลลาร์ จากเปิดตลาดช่วงเช้าที่ระดับ 32.62/64 บาท/ดอลลาร์ ระหว่างวันเงินบาทเคลื่อนไหวตามแรงซื้อ-ขายในกรอบระหว่าง 32.60-32.67 บาท/ดอลลาร์
28 เม.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (28 เม.ย.) ที่ระดับ 32.60/61 บาท/ดอลลาร์ จากเปิดตลาดช่วงเช้าที่ระดับ 32.62/64 บาท/ดอลลาร์ ระหว่างวันเงินบาทเคลื่อนไหวตามแรงซื้อ-ขายในกรอบระหว่าง 32.60-32.67 บาท/ดอลลาร์
ด้านนักลงทุนรอดูตัวเลข GDP ไตรมาสแรกปีนี้ของสหรัฐฯ ซึ่งจะประกาศก่อนผลประชุม FOMC คืนนี้ และผลประชุมคณะกรรมการนโยบายการเงิน (กนง.) ในวันพรุ่งนี้
“หลังเปิดตลาดอ่อนค่าไปแตะ 32.67(บาท/ดอลลาร์) ตามแรงซื้อดอลลาร์ ก่อนจะมีแรงเทขายออกมาช่วงบ่ายทำให้บาทแข็งค่าตามภูมิภาค” นักบริหารเงิน กล่าว ขณะที่ประเมินกรอบการเคลื่อนไหวของค่าเงินบาทพรุ่งนี้ระหว่าง 32.50-32.65 บาท/ดอลลาร์
 
ที่มา: สำนักข่าวอินโฟเควสท์